السلام عليكم يا أعضاوات القروب الأكابر ..
حبيت أشارك اليوم بموضوع جاء بمخي ما ادري وش يبي بس جازا لي و رحت و كتبته و ان شاء الله انه يعجبكم .
سنتطرق في موضوعنا لهذا اليوم لبعض المعلومات عن بعض أعلام الدول الموجودة بالعالم و أسمائها المعتمدة محليا ًً.
طبعا ً موضوع ما احد فكر فيه انا أدري ولا أبن أم ولد جدة اي واحد فيكم بيطري على باله
أستهل موضوعي و على بركة الله نبدأ
جمهورية كوريا الجنوبية
مثل ما انتوا شايفين يا زقرت انه العلم طالع كأنه سروال خباز.. العلم يا جماعة الخير تبنوهـ عام 1950 و تم إختيار التصميم بناء ً على لحسة مخ ما ادري وش هي اللهم يا كافي .
يقولون للعلم الكوري باللغة العام تاي جوك كي Teagukkiزي ما تشوفون الدائرة اللي بالنص مكونة من لونين أحمر و أزرق وهو عبارة عن تمثيل لآلهة في كوريا وهو يانغ و أوم. أما الدمن اللي موزعة على الزوايا هي عبارة عن تمثيل لعناصر مهمة بالحياة مثل ما يشوفونها هم واللي هي السماء و الأرض و النار و الماء و على فكرة لها معاني ثانية برضو و اللي هي دارجة عندهم في ذاك الا و هي العدالة و الحكمة و الحيوية و الخصوبة . و هم يقولون لها بالكوري جيون و ري و جام و جون .
المكسيك الولايات المتحدة المكسيكية
بلد الفلة و الوناسة و العلوم اللي لك عليها و اللي مالك عليها و اللي مالك معاذ .
على فكرة لحسة المخ كلها مو في العلم .. الشعار اللي موجود بالنص !!!
النسر اللي ياكل الحية : قبل ما نقول لكم سالفة النسر و الحية ، تبنوا تصميم العلم عام 1821 و العلم زي ما انتوا شايفين قرررررريب جدا ً من العلم الإيطالي لانها تعرضت للإحتلال الإيطالي في سنة من السنوات .
سالفة النسر و الحية : هذا واحد سلمكم الله أسمه أزتيك هو قاد المعززين اللي معه أيام الإحتلال الإسباني . في سنة من السنوات قرر أنه يحط عاصمة للمكسيك و قالهم روحوا دوجوا بالصحراء و إن لقيتوا نسر ياكل له حية و هو واقف فوق شجرة صبار تعالوا و علموني ههههههههههههههههههه شكله داق في ذا الكورونا و مسكت غلط . طبعا ً صار اللي صار و فعلا ً لقوا اللي هو يبي و قالوا لهم أنه هنا راح تكون عاصمة البلد حقنا و اللي هي مكسيكو سيتي
الإمبراطورية اليابانية بلد الشمس
يقولون له باللغة العامية Nisshoki و تم تبني هالعلم عام 1870 بأمر من الأمبراطور الحاكم هاك الساعة.
زي ما أنتوا شايفين هالعلم ما ادري وش يبي لكن تم تبني فكرة تصميم هالخرقة بناءاً على تسمية اليابان سابقا ً. الدايرة اللي بالنص هي عبارة عن الشمس و البياض الناصع اللي موجود بالوراها هذا يمثل وجاهة البلد في هاك الساعة.
مملكة كمبوديا أو مملكة الكمبودج
طبعا ً الدولة ما ادري وش تبي انا عارف.. لكن ما علينا المهم أنه علم غريب و بس ..
أصلا ً أصلا ً هالعلم صمموهـ من عام 1850 أيام مقاومة الكمبوديين للإحتلال الهندي و الصيني و مرت الأيام الى أن أستقلت الدولة في 1948. مع كثرة التغيرات اللي صارت عندهم فيذاك قرروا انه يتبنون العلم القديم زي ما انتوا شايفينه .
التصميم يعبر عن .. ضريح قائد المقاومة المناضل كطايطلايبنمكايبطالنيبالطاؤينمايبا و اللونين الأحمر و الأزرق يمثلون الزي الرسمي لأهل كمبوديا
ماكاو
العلم دلــــع !!! .. اخــق أنا .. زي ما تشوفون يا الزقرت عبارة عن طرحة شغالة و يقولون له علم . بيني و بينكم انا يوم قريت عنه جاز لي الصراحة
زهرة اللوتس اللي تشوفونها بالنص مقدسة عندهم و تحت الزهرة بالضبط في جسر وهو جسر الحاكم نوبر دي كارفالهو و الجسر هذا يمثل حلقة الوصل بين ماكاو و جزر التايبي اللي بناها هو بنفسه . أما الموية اللي موجودة تحت الجسر حطوها عشان يتذكرون انه في يوم من الأيام كان ديرتهم المخيسة هذي عبارة عن مرفأ مائي للبرتغال و الدنمارك في سنة من السنوات. أما النجوم الخمس اللي موجودة فوق الزهرة تمثل العلاقة بين ماكاو و الدولة اللي طلعت منها وهي الصين.
مملكة بوتان مملكة التنين
بوتان زي ما انتو عارفين هي مملكة موجودة في جبال الهامالايا بين الصين و الهند و عاصمتها تيفو .
تم تبني تصميم العلم عام 1960 و فكرة هالعلم جت من: سالفة التنين واللي كانوا يعتقدون انه إلهة التنانين كلهم لانه هو الوحيد اللي يطلع رعد من فمه هههههههههههههههههههههههههههه ، و اللون البرتقالي اللي يمثل الديانة البوذية و اللون الأصفر اللي يمثل النظام الملكي اللي عندهم.
ويلز مقاطعة ويلز
وحدة من الدول اللي انفصلت عن بريطانيا و يسمونها ذاك الوقت كهف التنانين و العلم برضو يسمونه علم التنين الأحمر .
تبنوا فكرة هالعلم عام 1959 و سموهـ بعلم التنين الأحمر عشان نبوءة كانوا مؤمنين في ذاك الوقت انه في تنين بيطلع عليهم و يحكمهم و يجي تنين ثاني و ينقذ الناس اللي موجودين نبوءة ميرلن أو ميردن بالويلزي .
إلى هنا أخواتي المشاهدات ، نتمى لكم طيب المتابعة على أمل اللقاء بكم في موضوع في آخر وما اعتقد أنه قريب لكن نقول SEE YOU SOOOOOON